ભારતરત્ન લત્તા મંગેશકરજી જેઓ પોતાની સ્વરલકાથી આજ વિશ્વની ઉચ્ચ કલા કક્ષા પર બિરાજમાન છે. તેમના નામ પર કેટલાક ગીતોનો વિક્રમ સર્જાયો છે. જો તેમણે પોતાની કલાને જગપ્રસિધ્ધ ન થવા દીધી હોત તો આજે સ્વરના દેવી સરસ્વતીની કૃપા તેમના પર આપણને દ્રશ્યમાન ન થાત. જો તમારા બાળકમાં આવી કલા હોય તો બીજી બધી શિક્ષણ પધ્ધતિ મુકી દયો. માત્ર કલા ક્ષેત્રમાં તેમને આગળ વધે તેવા પ્રયાસ કરવા જોઈએ. આજકાલ એન્જીનિયર, ડોક્ટર બનાવવાની હોટમાં શાળાઓ પણ બાળકોની કલા સાથે અન્યાય કરી જતી હોય છે. મારા મતે સરકાર કંઈક હાલની શિક્ષણ પધ્ધતિમાં પણ આવા વિષયોને કાયમી સ્થાન આપવું જોઈએ. વિશેષ શાળાઓ સંગીત તથા નૃત્ય, રમતગમત માટે જોવા મળે છે પરંતુ ગામડાની શાળામાં આવું ખૂબ ઓછું જોવા મળે છે ત્યાં આ કલા તાપ પણ ચાલવા જોઈએ. વિનમ્ર વિનંતી છે. મારા દસ વર્ષના શૈક્ષણિક અનુભવ તથા પરિણામની ચર્ચા કરીએ તો હાલમાં જેમણે પોતાની કલાત્મક કારીગરીના પગલા માંડ્યા તેવા દરેક વિદ્યાર્થી સમાજના ઉચ્ચકક્ષાએ જોવા મળે છે. ઘણીવાર ઉચ્ચ ટકાવારીવાળો વિદ્યાર્થી નોકરી માટે ભટકે જ્યારે કલાનો મર્મરી તેના ક્ષેત્રમાં ખૂબ જ સારી કક્ષાએ જોવા મળે છે.